Vieloo

E vieloo of  veloo is e voertuug dat deur spierkracht wordt angedreevn. De vietisse ku verschilln angezien de gebruukr zelve ku kiezn oeveele energie y/zy  in 't andryvn stikt. De têegnwôordige vieloo bestoat uut minstns twêe wieln, e koadre, e zoadle, e steur en e trap-asse mê pedoaln. Sommigte vieloos ên e moteurtje. Dr zyn nu ook vieloos mê 'n illetrieke moteur. De Vlamsche noame komt van 't Fransch vélo. 't Needrlansche wôord fiets zoe ofgeleid zyn van de noame van de Woagniensche woagnmoakre E.C. Viets die roend 1880 vieloos makte, mo dat is nie zeker.

't Grotste dêel van de vieloos êt e kêttienk-andryvienge, oewêl e vieloo mêt asse-andrievienge of riem-andrievienge ook meuglik is.

Van de vieloo zyndr andre vervoermiddels ofgeleid, lik de in d' êeste plekke in Oazje populèère riksja en becak, en a poar  gemotorizeerde variantn die lik uutviendiengn  undre eign weg zyn gegoan : de brommr, skoetre en moto.